2013 માં 14 વર્ષની ઉંમરમાં મુંબઇમાં સ્કૂલ મેચમાં 546 રનનો સ્કોર બનાવીને લાઇમલાઇટમાં આવનાર બેટ્સમેન પૃથ્વી શૉ એ પોતાની પહેલી રણજી મેચમાં પણ કમાલ કરી દીધી છે. 17 વર્ષનો પૃથ્વી રણજી મેચમાં સદી ફટકારનાર અમુક સિલેક્ટેડ ખેલાડીઓની યાદીમાં સામેલ થઇ ગયો છે. અત્યાર સુધી મુંબઇના 13 ખેલાડીઓએ પોતાની પહેલી રણજી મેચમાં સદી ફટકારી છે. આમાં સચિન તેંડુલકર પણ સામેલ છે. પહેલી જ મેચમાં સદી ફટકારીને પૃથ્વી શૉ પણ સચિનની ક્લબમાં સામેલ થઇ ગયો છે. આમ કરનાર મુંબઇનો તે 14 મો ક્રિકેટર છે.